Author: .
Last saved by: spano

Predkladacia správa

Cieľom predkladaného nariadenia vlády Slovenskej republiky (ďalej len „nariadenia vlády“) je transpozícia Smernice Rady č. 92/117/EHS zo 17. decembra 1992 týkajúcej sa opatrení na ochranu proti určitým zoonózam a určitým pôvodcom zoonóz u zvierat a vo výrobkoch živočíšneho pôvodu za účelom zabrániť ohniskám infekcie a intoxikácie spôsobených požívatinami. Nutnosť vypracovania novej právnej úpravy vo veterinárnej oblasti vyplýva z požiadaviek Európskej únie vyžadovaných v rámci implementácie európskej veterinárnej legislatívy do národnej legislatívy Slovenskej republiky.

		Predkladané nariadenie vlády vo všeobecnej časti definuje účel a základné pojmy používané v nariadení vlády. V osobitnej časti sú ustanovené postupy  zhromažďovania informácii o zoonózach a pôvodcoch zoonóz a opatrenia, ktoré je potrebné prijať s ohľadom na zoonózy v Slovenskej  republike.

Nariadenie obsahuje 5 príloh.

Návrh nariadenia vlády Slovenskej republiky bol predmetom riadneho pripomienkového konania.

Zásadné pripomienky k nemu vznesené neboli. Návrh sa na prerokovanie predkladá bez rozporov.

Predložený návrh nariadenia je upravený podľa záverov prijatých legislatívnou radou vlády SR, ktorá sa konala v dňoch 26. a 27. júna 2003.